# PRTOTOLL TORØD MENIGHETSRÅD

# Torsdag 23. April 2015

Tilstede: Astrid Askeland, Janne Hansen, Inger Johanne Grelland, Janne Hansen, , Maja Koren og Arild Notland (ref).

# Forfall: Trond Endresen, Marit Hauge Kristiansen

**Besøk av** Harald Vekrum og teologistudent Ole Kristian Skadberg

**Sak 27/15: Godkjenning av dagens innkalling og forrige møtes protokoll.**

Innkalling og protokollen ble godkjent.

**Sak 28/15 Nytt misjonsprosjekt.**

Inger Johanne Grelland informerte. NMS, Misjonsalliansen og Stefanusstiftelsen var de 3 organisasjonene som misjonsutvalget skulle velge prosjekt blant.

Misjonsalliansens prosjekt på Fillipinene er innstillingen fra misjonsutvalget. Det går til hele arbeidet på Fillipinene. Det frigjør alliansen til å bruke midlene uavhengig av prosjektrettede tiltak. Misjonsalliansen vil stille men èn kontakt ift til Nøtterøy menighet.

Nøtterøy og Teie MR har enstemmig gått inn for prosjektet.

Torød MR takker misjonsutvalget for godt arbeid og mener at Misjonsalliansen er et godt valg. De er kjent, har godt omdømme og driver et diakonalt arbeid som mange vil kunne identifisere seg med og gi sitt engasjement til. Alliansen starter ikke nye menigheter, men støtter og styrker de menigheter som finnes på stedet. Alliansen arbeider også ift til strukturelle samfunnsendringer på de stedene de er.

**Vedtak:** Torød MR går enstemmig inn for Misjonsalliansen arbeid på Filippinene som nytt misjonsprosjekt for de neste 4 årene.

**Sak 29/15 Kirkevalget 2015.**

MRs leder informerer om at det er 6 kandidater som har sagt ja til å stille til valg, men det mangler fremdeles 5 slik at lista blir fulltallig. MRs leder synes at det har vært krevende for valgkomiteen fordi mange – til tross for at de er positive – har takket nei. Det er fremdeles noen få som er i tenkeboksen. MRs leder etterspør flere navn å spørre. MR har ingen nye navn å bringe inn i prosessen på møtet.

Valgstyret kan godkjenne en liste med færre navn enn 11 kandidater , men det er også mulighet for å åpne for supplerende nominasjon – frist for dette er 8. juni.

**Vedtak:** MR delegerer godkjenning av lister til valgstyrets leder.

**Sak 30/15 Fremtidens kirkeordning.**

Høringsdokumentene om ny kirkeordning er sendt ut fra Kirkerådet og skal behandles i Nøtterøy kirkelige fellesråd (NKF) 29.04. Det er 27 spørsmål som kirkerådet ønsker svar på. Forslagene fra NKF foreligger og ble gjennomgått i møtet.

**Vedtak:** Torød MR støtter de vurderinger og standpunkt som KF har fattet i de 27 områdene/sprøsmålene/temaene.

Når det gjelder punkt 13 går noen av rådsmedlemmene inn for alternativ A, mens andre går inn for alternativ C. Det ble ikke stemt over dette.

Når det gjelder punkt 16 ber Torød MR KF om å definere hva de mener med regionalt nivå.

Torød MR mener at i store saker som dette bør det gis ”lesehjelp”, slik at MR`s medlemmer kan få en bedre oversikt over hva man er bedt om å gi sin tilsutning til, og hvilke konsekvenser dette kan medføre.

**Sak 31/15 Runde rundt bordet.**

* Ny altertavle: Veslemøy Stoltenberg som ble tilbudt oppgaven, takket nei pga mange oppdrag. Komiteen er litt usikre på veien videre. Maia og Astrid skal derfor ha et møte med Tove Frøvoll Thoresen til uka.
* Onsdagstreffet 6.mai skal markere 100 års jubileet og medlemmene i MR er invitert og bør slutte opp om tilstellingen. Treffet er elles åpent for alle.
* Torød og Oserød barnehager skal ha «bursdagsfeiring» av kirkens 100 års jubileum 21. mai og Torød skole 27.mai. Vi trenger hjelp til å bake boller.
* Ulla Käll har ikke mulighet for en retreatdag til høsten. Men kommer tilbake med aktuelle datoer for våren senere.
* Prosessen med uteområdet følger tidsplanen. Det vil være behov for dugnad før konfirmasjonsgudstjenesten. Vi prøver torsdag 30.04 kl 9.
* Søndag 7. juni blir det 6 dåp pga stor pågang og få gudstjenester i mai.
* Jubileumsgudstjenesten er ferdig planlagt.

**Sak 32/15 Innkomne skriv og orienteringer**

Tatt til etterretning.

**Sak 33/15 Eventuelt**

Per Jahnsen fra Kirkens Bymisjon har ikke kunnet si ja til deltakelse på gudstjenesten 7 juni.

24.04.15

Arild Notland Astrid Askeland

(sign)